สหประชาชาติสนับสนุนความร่วมมือ ลดความเสียหายจากภัยธรรมชาติต่างๆ ในเอเชียแปซิฟิก
เวลานี้องค์การสหประชาชาติ กำลังสนับสนุนให้เกิดความร่วมมือ เพื่อลดความเสียหายซึ่งเกิดจากภัยธรรมชาติต่างๆ ในภาคพื้นเอเชียแปซิฟิก โดยคณะกร
คณะกรรมการด้านการบรรเทาภัยพิบัติของสหประชาชาติเริ่มการประชุมเป็นเวลา 3 วันโดยมีเป้าหมายกระชับความร่วมมือ ในภาคพื้นเอเชียแปซิฟิกเพื่อป้องกันภัยพิบัติทางธรรมชาติ คุณ Noeleen Heyzer เลขาธิการบริหารของคณะกรรมการเศรษฐกิจและสังคมเขตภาคพื้นเอเชียแปซิฟิกของสหประชาชาติ กล่าวต่อผู้เข้าร่วมประชุม 180 คน ถึงความจำเป็นที่ต้องมีความร่วมมือในเรื่องนี้ คุณ Heyzer กล่าวว่าภัยธรรมชาติทั่วโลกเกิดขึ้นในภาคพื้นเอเชียแปซิฟิกถึง 42%และมีผู้เคราะห์ร้ายจากภัยพิบัติในแถบนี้ถึง 65% อาจกล่าวได้ว่าประชากรที่อาศัยอยู่ในแถบเอเชียแปซิฟิก มีโอกาสได้รับผลกระทบจากภัยธรรมชาติมากกว่าคนที่อาศัยอยู่ในอาฟริกาถึง4 เท่า และมากกว่าคนที่อยู่ในยุโรปและอเมริกาเหนือถึง 25 เท่า โดยเมื่อปีที่แล้วมีผู้เสียชีวิตจากภัยธรรมชาติต่างๆ ในภาคพื้นเอเชียแปซิฟิกเกือบ 250,000 คนคิดเป็น 97% ของผู้เสียชีวิตจากภัยธรรมชาติทั่วโลก สำหรับภัยพิบัติทางธรรมชาติครั้งใหญ่ ในภาคพื้นเอเชียแปซิฟิกเมื่อปีที่แล้วมี 2 ครั้งนะครับ คือเหตุการณ์แผ่นดินไหวในประเทศจีน เมื่อเดือนมีนาคมซึ่งทำให้มีผู้เสียชีวิตราว 87,000 คน อีกครั้งหนึ่งคือเหตุการณ์พายุไซโคลนนาร์กีสพัดถล่มประเทศพม่าเมื่อเดือนพฤษภาคม ส่งผลให้มีผู้เสียชีวิตราว 140,000 คนซึ่งในเหตุการณ์ครั้งนั้น รัฐบาลพม่ายอมรับความช่วยเหลือจากต่างประเทศ ล่าช้าไปหลายวันซึ่งนักวิจารณ์ชี้ว่าเป็นสาเหตุให้มีผู้เสียชีวิต และเจ็บป่วยเพิ่มขึ้นจำนวนมากการประชุมในกรุงเทพมหานครครั้งนี้ จึงมีเป้าหมายที่การหามาตรการเร่งให้ความช่วยเหลือและส่งข้อมูลไปยังผู้ประสบภัยธรรมชาติอย่างรวดเร็วที่สุด เพื่อลดจำนวนผู้เสียชีวิต ในขณะเดียวกัน คุณ Noeleen Heyzerกล่าวด้วยว่าการใช้จ่ายเงินของรัฐบาลประเทศต่างๆ เพื่อแก้ไขวิกฤตเศรษฐกิจโลกในปัจจุบันก็เป็นอีกหนทางหนึ่งที่ช่วยในเรื่องนี้ได้เช่นกัน เจ้าหน้าที่สหประชาชาติผู้นี้ระบุว่าเงินช่วยเหลือเพื่อกระตุ้นเศรษฐกิจของประเทศต่างๆช่วยสร้างโอกาสให้เกิดแนวนโยบายใหม่ๆ และสนับสนุนการพัฒนาอย่างทั่วถึงและยั่งยืนสำหรับการประชุมของคณะกรรมการบรรเทาภัยพิบัติสหประชาชาติ ที่กรุงเทพมหานครเป็นเวลา3 วันนี้ คาดว่าจะมีการหยิบยกประเด็นเรื่องระบบเตือนภัยธรรมชาติล่วงหน้าและวิธีที่ดีที่สุดในการร่วมรับมือภัยพิบัติต่างๆ มาหารือด้วย